Kolno apskritis

Apie 1940–1945 m. Baltarusijos TSR egzistavusi rajoną žr. Kolno rajonas.
Kolno apskritis () – apskritis šiaurės rytų Lenkijoje, Palenkės vaivadijoje. Apskrities centras Kolno miestas. Apskritis ribojasi su Grajevo, Lomžos, Ostrolenkos ir Pišo apskritimis. Apskrityje yra 6 valsčiai.

 Apskrities valsčiai 
Apskrityje yra 6 valsčiai:

ValsčiusRūšisPlotas(km²)Gyventojai(2006)CentrasKolnas miesto25,110 751Grabovo valsčius kaimo128,53 637GrabovasKolno valsčius kaimo282,18 787Kolnas *Malų Plocko valsčius kaimo140,15 019Malų PlockasStaviskų valsčius miesto-kaimo165,66 572StaviskaiTurošlo valsčius kaimo198,44 910Turošlas* nepriklauso valsčiui

 Istorija 

Nuo V a. pr. m. e. iki XIII a. šiose vietovėse gyveno lietuviams artimos baltų gentys – jotvingiai rytinėje dabartinės apskrities dalyje ir galindai vakarinėje apskrities dalyje, šias dvi gentis skyrė apskrityje tekanti Pisos upė. Nuo XV a. šias vietoves pradėjo kolonizuoti mozūrai ir lenkai. Nuo X a. iki 1526 m. priklausė Lenkijos karalystės Mazovijos kunigaikštystei. Nuo 1529 m. iki 1569 m. Liublino unijos Mazovijos vaivadijai. Nuo 1569 m. iki 1795 m. buvo Abiejų Tautų Respublikos Didžiosios Lenkijos provincijos Mazovijos vaivadijos valdose. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Nuo 1807 m. iki 1815 m. priklausė Varšuvos kunigaikštystės Lomžos departamentui. Nuo 1816 m. iki 1837 m. priklausė Rusijos imperijos Lenkijos Kongreso karalystės Augustavo vaivadijai, nuo 1837 m. iki 1866 m. Augustavo gubernijai, nuo 1867 m. iki 1914 m. Lomžos gubernijai. Nuo 1914 m. iki 1919 m. priklausė Vokietijos imperijai. 1919–1939 m. priklausė Lenkijos tarpukario Balstogės vaivadijai. 1939–1941 m. ir 1944 m. rytinė apskrities dalis priklausė Tarybų Sąjungos, Baltarusijos TSR, Balstogės srities, Kolno rajonui, vakarinė dalis nuo 1939 m. iki 1945 m. priklausė Trečiajam reichui. Nuo 1945 m. priklauso Lenkijai. 1945–1975 m. priklausė Balstogės vaivadijai. 1975–1999 m. priklausė Lomžos vaivadijai. 1999 m. rugpjūčio 31 d. pradėti naudoti Kolno apskrities herbas ir Kolno apskrities vėliava.

 Gyventojai 

Pagal 1921 m. lenkų atliktą gyventojų surašymą apskrityje gyveno 63 656 gyventojai iš kurių: 58 340 (91,6%) lenkai, 5 202 (8,2%) žydai, 85 (0,1%) rusai, 10 rusėnų, 9 lietuviai, 7 vokiečiai, 2 gudai ir 1 armėnas. Pagal tikėjimą gyventojai buvo pasiskirstę taip: 57 633 (90,5%) katalikai, 5 684 (8,9%) judėjai, 200 (0,3%) protestantai, 125 (0,2%) stačiatikiai, 12 graikų katalikų, 1 armėnų tikėjimo ir 1 ateistas.

Pagal 2005 m. birželio 30 d. surašymo duomenis:
Aprašymas Bendrai Moterys VyraiBendrai  39 244  100%  19 563  49,8%  19 681  50,2%Miestai  13 009  100%  6 660  51,2%  6 349  48,8%Kaimai  26 235  100%  12 903  49,2%  13 332  50,8%

 Nuorodos 
 Kolno apskrities tinklalapis (lenk.).